Muhu roosa

Muhu roosa, ka muhuroosa ja kiperoosa on särav fuksia- või magentapunast meenutav värvitoon, mida kasutati Muhu rahvarõivastes, eriti Muhu lilltikandis ja kiritriipudena Muhu kollastel siilikutel.
 Pildid 

 Variatsioonid 
Muhu roosa värv võib olla tumedam ja teravam või ka heledamhttps://katakoob.wordpress.com/tag/muhu-roosa/, kuid see on mõlemal juhul ere värvus, mis peab traditsiooni kohaselt olema soojatoonilineV. Västrik, M. Marks. Moekad Muhu siilikud. Saara Kirjastus, 2016https://katakoob.wordpress.com/2013/04/01/veel-kord-kiperoosast/, seepärast soovitatakse valget lõnga rodamiiniga värvides (selleks otstarbeks toodetavale värvipulbrile ongi antud nimi Muhu roosahttp://kasitoogatoole2tartu.blogspot.com/2013/03/muhuroosa-varvipulber.html) lisada väike kogus oranži värvi ja pärast kuumutamist jätta lõng värvivette kauaks jahtuma. Sooja tooni lisab värvimiseks võetud lõnga mitte lumivalge, vaid lambavalge toon.

 Saamine 
Aniliinvärvi abil saadud värvuse kasutamine Muhu rahvarõivas jääb 19. sajandi lõppu ja 20. sajandi algusse. Uuemast ajast on ka teateid muhuroosa tooni saamisest krepp-paberiga värvimiselhttp://www.kodukauniks.ee/viewtopic.php?f=33&t=214603. Tänapäeval on levinum vahend muhuroosa värvuse andmiseks lõngale rodamiin B, mida aga traditsioonilise muhuroosa tundjad ilma kollaka lisandita liiga käreda- ja külmatooniliseks peavadMargot Marks. Muhu rahvarõivaseelikute kudumise ajalooline tehnoloogia ja selle kohandamine kaasajal. TÜ VKA lõputöö. Viljandi, 2016 ja mis teatud valguses annab fluorestseeruva efektihttp://loodusvarvid.blogspot.com/2017/12/muhuroosa-parim-reivimiseks.html.

 Kasutamine 
Traditsiooni hoida soovides toodetakse ja müüakse Muhu roosat lõnga kinnaste kudumiseks, tikandiks ja seelikukangasse kudumiseks tänapäevalgihttps://epood.saara.ee/pood/muhuroosa-long või värvivad käsitöölised seda oma tarbeks isehttp://villatee.blogspot.com/2013/03/muhu-roosa.htmlhttp://www.sound-diaries.co.uk/tag/kiperoosa/.

Kiperoosa on Muhu pagarite Muhu seemneleiva pakendi tunnusvärvhttps://maaleht.delfi.ee/news/eestielu/arhiiv/nagu-vanasti-leivapatsi-saamiseks-seisti-pooletunnistes-jarjekordades?id=73265077.

Kiperoosa raamatuseljaga ja koldsepunase kaanega on kujundatud 2010. aastal välja antud Muhu tikandi raamat "Meite muhu mustrid"https://www.muhutikand.ee/meite-muhu-mustridhttps://liinarees.blogspot.com/2010/12/meite-muhu-mustrid.html.

Rodamiiniga saadud kiperoosade toonide kasutusel põhines Saaremaalt pärit moekunstniku Karin Kreeki kollektsioon "KIPE" ERKI Moeshow'l 2019. aastalhttps://www.artun.ee/erki-moeshow/kollektsioonid/karin-kreek-kipe/, mis pälvis publiku lemmiku tiitlihttps://annestiil.delfi.ee/uudised/fotod-kes-sai-peaauhinna-eesti-moefestival-pidas-piduliku-gala-ja-auhindas-disainereid?id=86480165.

 Viited 

 Välislingid 
 Estonia Adventures Part 4: Muhu Island (blogipostitus käsitööretkest Muhu saarele, inglise keeles)
 Lõngakomplekt Muhu sõrmkinnaste kudumiseks veebipoes ja värvide loetelu (inglise keeles)
 Muhuroosadest ja oranžidest siiludest Muhu titemüts helmestikandiga, parem külg. - L. Aasma. Kahe beebitanu lugu. Renovatum Anno 2017/2018 (illustratsioon)

Kategooria:Punased värvitoonid
Kategooria:Roosad värvitoonid
Kategooria:Eesti rahvakultuur